Source: http://www.finlex.fi/fi/laki/ajantasa/kumotut/2002/20020141
Timestamp: 2019-10-23 09:49:42+00:00

Document:
Kumottu säädös Valtioneuvoston asetus rekisteröidystä… 141/2002 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 21.2.2002/141
21.2.2002/141
Valtioneuvoston asetus rekisteröidystä parisuhteesta (kumoutunut)
Tämä asetus on kumoutunut 1.3.2017 alkaen. Ks. L 250/2016.
Valtioneuvoston päätöksen mukaisesti, joka on tehty oikeusministeriön esittelystä, säädetään rekisteröidystä parisuhteesta 9 päivänä marraskuuta 2001 annetun lain (950/2001) 10 §:n 2 momentin ja 16 §:n nojalla:
1 § (18.10.2007/908)
Sovellettaessa rekisteröidystä parisuhteesta annetun lain (950/2001) 10 §:ää Suomen kansalaisuuteen rinnastetaan Alankomaiden, Belgian, Espanjan, Etelä-Afrikan, Islannin, Kanadan, Norjan, Ruotsin, Saksan, Sveitsin, Tanskan, Uuden-Seelannin ja Yhdistyneen Kuningaskunnan kansalaisuus.
Tutkittaessa, ettei parisuhteen rekisteröinnille ole estettä, maistraatin on selvitettävä myös, että parisuhde voidaan rekisteröidystä parisuhteesta annetun lain 10 §:n mukaan rekisteröidä Suomessa. Parisuhteen rekisteröinnin esteiden tutkintaan sovelletaan muutoin, mitä avioliittoasetuksen (820/1987) 1, 2 ja 5 §:ssä säädetään.
Parisuhteen esteiden tutkintaa pyytäville on annettava kirjallinen selostus parisuhteen rekisteröinnin oikeudellisista vaikutuksista.
Maistraatin on koottava asiakirjavihkoksi kaikki asiakirjat, jotka koskevat rekisteröinnin esteiden tutkimista tiettyyn rekisteröityyn parisuhteeseen. Maistraatin on pidettävä luetteloa rekisteröinnin esteiden tutkinnoista.
Rekisteröidystä parisuhteesta annetun lain 4 §:ssä tarkoitettu viranomainen on velvollinen toimittamaan rekisteröinnin riippumatta siitä, missä osapuolilla on kotikunta.
6 § (17.3.2005/170)
Mitä avioliittoasetuksen 6 a, 8, 10 ja 11 §:ssä ja 16 §:n 1 momentissa säädetään, sovelletaan myös parisuhteen rekisteröintiin.
Tämä asetus tulee voimaan 1 päivänä maaliskuuta 2002.
17.3.2005/170:
Tämä asetus tulee voimaan 1 päivänä toukokuuta 2005.
18.10.2007/908:
Tämä asetus tulee voimaan 1 päivänä joulukuuta 2007.
1 § 2 § 3 § 4 § 5 § 6 § 7 § Muutossäädösten voimaantulo ja soveltaminen:17.3.2005/170:18.10.2007/908:

References: § 2
 § 3
 § 4
 § 5
 § 6
 § 7